section_heading: Karijera
paragraph_text: Lucas je rođen u Washingtonu, kao sin poznatijeg Johna Lucasa II, igrača s 14-godišnjim NBA iskustvom. Igrao je na sveučilištu Oklahoma State, s kojim je izborio nastup na NCAA Final Fouru 2004. godine. Svoje prvo NBA iskustvo ostvario je u Houston Rocketsima, za koje je u sezoni 2005./06. odigrao samo 14 utakmica s prosjekom od 2,3 koša i 0,9 asistencija po susretu. Nakon otkaza u Rocketsima pridružio se momčadi razvojnoj D-League momčadi Tulsa 66ersa, gdje je zabijao 16,6 koševa u 33,2 minute na parketu i bio ponajbolji igrač momčadi.